Document ID: 32010R0893

KOMISSION ASETUS (EU) N:o 893/2010,
annettu 8 lokakuuta 2010,
Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse asekvinosyylin, bentatsonin, karbendatsiimin, syflutriinin, fenamidonin, fenatsakiinin, flonikamidin, flutriafolin, imidaklopridin, ioksiniilin, metkonatsolin, protiokonatsolin, tebufenotsidin ja tiofanaattimetyylin jäämien enimmäismääristä tietyissä tuotteissa tai niiden pinnalla
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan
sekä katsoo seuraavaa:
(1)
Bentatsonin, karbendatsiimin, syflutriinin, fenamidonin, ioksiniilin ja tiofanaattimetyylin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Asekvinosyylin, fenatsakiinin, flonikamidin, flutriafolin, imidaklopridin, metkonatsolin, protiokonatsolin ja tebufenotsidin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa.
(2)
Bentatsonia tehoaineena sisältävän kasvinsuojeluaineen käyttöä sokerimaissiin koskevan, kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (2) mukaisen hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.
(3)
Asekvinosyylin osalta tällainen hakemus tehtiin sen käytöstä appelsiineihin, mandariineihin, persikoihin, viinirypäleisiin, tomaatteihin ja munakoisoihin. Karbendatsiimin osalta tällainen hakemus tehtiin sen käytöstä sitruunoihin, limetteihin ja mandariineihin. Syflutriinin osalta tällainen hakemus tehtiin sen käytöstä kesäkurpitsoihin, avomaankurkkuihin, silpimättömiin papuihin, silpimättömiin herneisiin ja perunoihin. Fenamidonin osalta tällainen hakemus tehtiin sen käytöstä mansikoihin ja Cucurbitaceae-heimon vihanneksiin. Fenatsakiinin osalta tällainen hakemus tehtiin sen käytöstä teehen. Flonikamidin osalta tällainen hakemus tehtiin sen käytöstä sitrushedelmiin, kirsikoihin, paprikoihin, munakoisoihin ja silpimättömiin herneisiin. Flutriafolin osalta tällainen hakemus tehtiin sen käytöstä omenoihin, banaaneihin ja viinin valmistukseen tarkoitettuihin viinirypäleisiin. Imidaklopridin osalta tällainen hakemus tehtiin sen käytöstä riisiin. Ioksiniilin osalta tällainen hakemus tehtiin sen käytöstä ruohosipuliin. Metkonatsolin osalta tällainen hakemus tehtiin sen käytöstä kirsikoihin, persikoihin, aprikooseihin, puuvillansiemeniin, vehnään ja sokerijuurikkaisiin. Protiokonatsolin osalta tällainen hakemus tehtiin sen käytöstä parsakaaliin ja kukkakaaliin. Tebufenotsidin osalta tällainen hakemus tehtiin sen käytöstä riisiin. Tiofanaattimetyylin osalta tällainen hakemus tehtiin sen käytöstä greippeihin, appelsiineihin, sitruunoihin, limetteihin ja mandariineihin.
(4)
Asianomaiset jäsenvaltiot arvioivat nämä hakemukset asetuksen (EY) N:o 396/2005 8 artiklan mukaisesti, ja arviointiraportit toimitettiin komissiolle.
(5)
Euroopan elintarviketurvallisuusviranomainen EFSA, jäljempänä ’elintarviketurvallisuusviranomainen’, tutki hakemukset ja arviointiraportit ja tarkasteli etenkin kuluttajille ja tarpeen mukaan eläimille aiheutuvia riskejä ja antoi perustellut lausunnot ehdotetuista jäämien enimmäismääristä (3). Se toimitti lausunnot komissiolle ja jäsenvaltioille sekä asetti ne yleisesti saataville.
(6)
Elintarviketurvallisuusviranomainen päätteli perustelluissa lausunnoissaan, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien erittäin suuresta kulutuksesta johtuva lyhytaikainen altistuminen eivät kumpikaan osoita, että hyväksyttävä päiväsaanti (ADI) tai akuutin altistumisen viiteannos (ARfD) olisivat vaarassa ylittyä.
(7)
Elintarviketurvallisuusviranomaisen perusteltujen lausuntojen perusteella ja tarkasteltavana olevan asian kannalta merkitykselliset tekijät huomioon ottaen asianmukaiset muutokset jäämien enimmäismääriin ovat asetuksen (EY) N:o 396/2005 14 artiklan 2 kohdan vaatimusten mukaiset.
(8)
Sen vuoksi asetusta (EY) N:o 396/2005 olisi muutettava.
(9)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eivätkä Euroopan parlamentti ja neuvosto ole vastustaneet niitä,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä lokakuuta 2010.

Labels: 7
0
17
6